Мы махуэхэм
Мазаем и 16, щэбэт
Литва Республикэм и лъэпкъ махуэшхуэщ — я къэралыгъуэр зэфIагъэувэжащ (1918 гъэ).
1571 гъэм Грозный Иван Iэ тридзащ Урысейм и япэ дзэ уставым.
1989 гъэм Советыдзэхэр Афганистаным кърашыжащ.
Тхыдэ щIэныгъэхэм я кандидат, ЩIДАА-м и член-корреспондент, жылагъуэ лэжьакIуэ Болэ Ильзитэ къыщалъхуа махуэщ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 3 — 6, жэщым 2 — 4 щыхъунущ.
Мазаем и 17, тхьэмахуэ
1600 гъэм Рим къалэм щагъэсащ философ Брунэ Джорданэ.
1863 гъэм Дунейпсо Жор Плъыжьыр къызэрагъэпэщащ.
1880 гъэм урыс пащтыхь Александр ЕтIуанэр яукIыну хэтащ.
Кипр Республикэм президент хэхыныгъэхэр щекIуэкIынущ.
Эквадорым президент хэхыныгъэхэр щекIуэкIынущ.
Экономикэ щIэныгъэхэм я доктор, КъБР-м и Къэрал саугъэтым и лауреат, КъБР-м щIэныгъэхэмкIэ щIыхь зиIэ и лэжьакIуэ, ЩIДАА-м и академик Къумахуэ Башир къызэралъхурэ илъэс 90 ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 3 — 4, жэщым 1 — 3 щыхъунущ.
Мазаем и 18, блыщхьэ
Адыгэ Республикэр нэмыцэ-фашист зэрыхъуакIуэхэм къыщыIэщIагъэкIыжа махуэщ (1943 гъэ)
УФ-м и транспорт полицэм и махуэщ
США-м и президентхэм я махуэщ. Ар 1968 гъэм Конгрессым игъэувауэ щытащ я къэрал унафэщI щэджащэхэу Вашингтон Джорджрэ Линкольн Авраамрэ я фэеплъу.
1924 гъэм Налшык Лениным и цIэр зезыхьэ еджапIэ къалэ цIыкIу къыщызэIуахащ.
1945 гъэм Матхаузен (Австрие) гъэрыпIэм фашистхэм щаIэщIэкIуэдащ генерал Карбышев Дмитрий.
Армением президент хэхыныгъэхэр щекIуэкIынущ.
ТхакIуэ, КъБР-м щэнхабзэмкIэ щIыхь зиIэ и лэжьакIуэ Къуэдзокъуэ Хьэсэн къызэралъхурэ илъэс 78-рэ ирокъу.
Адыгейм щIэныгъэхэмкIэ щIыхь зиIэ и лэжьакIуэ, критик, ЩIДАА-м и академик ШащIэ Къазбэч и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 4, жэщым 2 — 3 щыхъунущ.
